Národný program SOI pre dohľad nad trhom
v rámci svojich kompetencií

Od 1. januára 2010 sa uplatňuje Nariadenie Európskeho parlamentu a Rady (ES) 
č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93.

S odvolaním na čl. 18 ods. 5, citovaného nariadenia , orgány trhového dozoru členských štátov vytvárajú a aktualizujú svoje programy pre dohľad nad trhom a to buď program všeobecný alebo  osobitné programy pre sektory, v ktorých vykonávajú dohľad .

Nadväzne na túto povinnosť SOI ako orgán dohľadu nad národným trhom SR pre výrobky spotrebiteľského charakteru zverejňuje svoj všeobecný program a program dohľadu nad trhom v sektoroch, podľa jej kompetencií .

VŠEOBECNÝ PROGRAM 
DOHĽADU   SOI   NAD TRHOM  SO SPOTREBITEĽSKÝMI  vÝROBKAMI
na rok 2010

I.	ÚVOD

Všeobecný program dohľadu nad trhom bol vypracovaný v súlade s článkom 18 ods. 5 Nariadenia Európskeho Parlamentu a Rady (ES) č. 765/2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (ďalej len „Nariadenie EP a Rady 765/2008“). 
Na zabezpečenie účinného dohľadu nad trhom zameraným na vysoký stupeň ochrany zdravia a bezpečnosti spotrebiteľa je potrebné zriaďovať, pravidelne aktualizovať a realizovať sektorové programy na dohľad na základe kategórií výrobkov alebo rizík a sledovať aktivity dohľadu, tiež jeho výsledky aj podľa článku 9 Smernice 2001/95/ES Európskeho Parlamentu a Rady o všeobecnej bezpečnosti .

II. VŠEOBECNÉ  CIELE

Cieľom programu ja zabezpečiť, aby výrobky sprístupňované na trhu spĺňali požiadavky stanovené harmonizačnými právnymi predpismi Spoločenstva. Toto je možné dosiahnuť preverovaním ich bezpečnosti skúšaním a overovaním, či výrobky obsahujú upozornenia na riziká, ktoré môže ich použitie vyvolať.
Ak je dôvodné alebo už  preukázané podozrenie, že výrobok nespĺňa požiadavky harmonizačných právnych predpisov, najmä že nie je bezpečný, prijímať náležité opatrenia u hospodárskych subjektov a informovať osoby, ktoré by mohli byť vystavené riziku vyvolanému takýmto výrobkom.

III.  OPIS   ŠTRUKTÚRY  A  KOMPETENCIE

Slovenská obchodná inšpekcia SOI je orgán štátnej správy napojený na rozpočet Ministerstva hospodárstva SR. Vo svojej kontrolnej a rozhodovacej činnosti je nezávislá.
Člení sa na ústredný inšpektorát so sídlom v Bratislave a 8 regionálnych  podriadených inšpektorátov SOI /regionálna pôsobnosť  je zhodná so súčasným územno-správnym členením SR /. 
SOI má celkom 262 zamestnancov, z čoho je 150 inšpektorov, ktorí na trhu vykonávajú kontroly.
Vo svojej pôsobnosti nemá žiadne skúšobné laboratórium.Za výrobky odobraté na overenie ich vlastností platí a pri ich testovaní vystupuje voči notifikovaným orgánom ako klient  , ktorý im za skúšanie platí trhové ceny.

Jej kompetencie sú upravené samostatným právnym predpisom, podľa ktorého  je SOI všeobecným orgánom trhového dozoru na úseku ochrany spotrebiteľa na vnútornom trhu v oblasti nepotravinárskych výrobkov, okrem kozmetických a tabakových výrobkov , výrobkov prichádzajúcich do styku s požívatinami a zdravotníckych pomôcok.

Pôsobnosť SOI :
-	je orgánom dozoru nad bezpečnosťou spotrebiteľských výrobkov nepotravinárskeho charakteru podľa GPSD,  vyhľadáva/ hlási výrobky so zisteným závažným rizikom z/do systému Rapex,
-	je orgánom dohľadu nad výrobkami spotrebiteľského charakteru smerníc NP, kontroluje ich označenie CE, príp. dokumentáciu súvisiacu s posudzovaním zhody a zhodu vlastností s požiadavkami smerníc NP, je orgánom dohľadu nad plnením povinností preukazovať zhodu aj v komodite stavebných výrobkov ,
-	je orgánom kontroly nad plnením  smerníc EP a Rady (ES) v oblasti ochrany  ekonomických záujmov spotrebiteľov.

Právnu subjektivitu má ústredný inšpektorát Slovenskej obchodnej inšpekcie. Pre účely správneho konania sú krajské inšpektoráty SOI orgánmi prvého stupňa, pričom druhostupňovým orgánom je ústredný inšpektorát SOI.

IV.   SYSTÉM   KONTROLY

SOI vykonáva proaktívne alebo reaktívne kontroly alebo hraničné kontroly  podľa Nariadenia Rady (EHS) č. 339/93 - od 1.01.2010 podľa Nariadenia EP a Rady č.765/2008. Kontrolné akcie sú vykonávané na medzinárodnej, národnej alebo regionálnej úrovni.

Proaktívne kontroly sú zamerané na:
- kontrolu výrobkov pri zmene  harmonizačných predpisov - tieto akcie bývajú spájané aj s informačnou kampaňou,
- monitoring určitého sortimentu/ vlastnosti výrobkov, na ktoré neboli do t. č. uplatnené podnety spotrebiteľov/podnikateľov na ich bezpečnosť/zhodu, príp. na ktoré bola zverejnená notifikácia v RAPEXe ako nového rizika/sortimentu.

Reaktívne kontroly sú zamerané na kontrolu výrobkov:
- ktoré sú predmetom opakovaných podnetov spotrebiteľov, príp. hospodárskych subjektov, či iných organizácií,
- u ktorých sa riziko/ nesúlad s harmonizačnými predpismi potvrdzuje často a opakovane v rámci akcií SOI ,
-  na základe hlásení colných úradov podľa platných harmonizačných predpisov,
-  ktoré boli notifikované do systému Rapex iným členským štátom / ide o ich 
    vyhľadávanie na národnom trhu / 

Hraničné kontroly
sú vykonávané na základe hlásenia colných orgánov buď podľa platného harmonizačného predpisu / do 1. 01. 2010 Nariadenie Rady (EHS) č. 339/93 /, alebo na základe platnej Dohody o spolupráci uzatvorenej medzi SOI a Colným riaditeľstvom SR v r. 2001            / novelizácia Dohody sa uskutočnila v r. 2004, 2006 a v r. 2008 ).

Kontroly vykonávané na medzinárodnej úrovni
Kontroly sú vykonávané na základe účasti SOI v medzinárodných projektoch, prípadne na základe spolupráce s inými členskými štátmi.
Zameranie, rozsah, postupy a ciele sú dohodnuté na medzinárodnej úrovni. 
Kontroly sú riadené centrálne, pričom koordinátorom na národnej úrovni je ÚI SOI. Výsledky sú publikované na medzinárodnej a národnej úrovni

Kontroly vykonávané na národnej úrovni
Popis dôvodu ich vykonávania je uvedený vyššie.
Zameranie, rozsah, postupy a ciele kontroly sú riadené  centrálne a ich  koordinátorom je ústredný inšpektorát SOI., ktorý poskytuje pre regionálne inšpektoráty metodologický servis . 
Výsledky sú publikované na národnej úrovni.

Kontroly vykonávané na regionálnej úrovni
Kontroly sú vykonávané ako reakcia na špecifický regionálny problém. Zameranie, rozsah, postupy a ciele sú stanovené na regionálnej úrovni a sú stanovené v písomnom pokyne na výkon kontroly. V niektorých prípadoch je nutná spolupráca s ÚI SOI (odber vzoriek, posúdenie rizika, kvalifikácia výrobku na základe výsledkov skúšok). 
Kontroly sú riadené a koordinované regionálnym inšpektorátom . Výsledky sú publikované na národnej úrovni.

V.  HODNOTENIE   RIZIKA

SOI vykonáva hodnotenia rizika na viacerých úrovniach.

Rizikovosť výrobkov
SOI vedie zoznam rizikových výrobkov, u ktorých sa opakovane stretáva s nedodržiavaním harmonizačných právnych predpisov. Kontroly zamerané na tieto skupiny sa preto opakujú, pričom sú vykonávané aj s prihliadnutím na sezónnosť ich predaja.
Zoznam rizikových výrobkov je pravidelne aktualizovaný. SOI poskytuje tento zoznam aj colným orgánom, ktoré ho využívajú pre usmernenie svojich pracovníkov pri kontrolách výrobkov dovážaných z 3. krajín na trh Spoločenstva.

Rizikovosť hospodárskych subjektov
SOI vedie zoznam rizikových subjektov. Jednotlivé hospodárske subjekty sú označované podľa stanovených kritérií stupňom rizikovosti. Tieto kritériá zahŕňajú častosť porušenia právnych predpisov a tiež ich závažnosť. Rizikovosť hospodárskeho subjektu je braná do úvahy pri umožnení prijímania dobrovoľných opatrení samotnými hospodárskymi subjektmi.

Kvalifikácia výrobkov
SOI pri podozrení na rizikovosť / nezhodu výrobku požiada notifikované osoby o jeho odskúšanie. Na základe výsledkov hodnotí jeho riziko a kvalifikuje výrobok. Podľa kvalifikácie výrobku sú prijímané opatrenia na ochranu trhu a spotrebiteľov v súlade      so zásadami proporcionality a obozretnosti.
Hodnotenie rizika vykonáva s prihliadnutím na Príručku EK vypracovanú vo vzťahu na uplatňovanie   čl. 11 a 12 GPSD (o. i. obsahuje aj posudzovanie rizika). Do úvahy sa berie pravdepodobnosť vzniku a závažnosť rizika, prítomnosť bezpečnostných upozornení a cieľová skupina, pre ktorú je výrobok určený.

VI. OPATRENIA

Opatrenia  na ochranu trhu a spotrebiteľa pred nebezpečnými výrobkami sa ukladajú/ prijímajú vždy proporčne , vzhľadom na závažnosť rizika, ktoré výrobok predstavuje a zodpovednosti subjektu v dodávateľskom reťazci. 
Opatrenia sa prijímajú buď dobrovoľne zo strany kontrolovaných subjektov, alebo povinne zo strany dozorného orgánu.  
Dobrovoľné opatrenia na odstránenie zisteného nedostatku prijíma v potrebnom rozsahu kontrolovaný subjekt. SOI ich   uprednostňuje pred povinnými opatreniami, ak nejde o rizikový subjekt.
Povinné opatrenia sú uložené vtedy, ak kontrolovaný subjekt odmietol prijať dobrovoľné opatrenia alebo ide o rizikový subjekt. Povinné opatrenia môžu byť udelené na mieste inšpektorom alebo následne rozhodnutím inšpektorátu v správnom konaní. Voči opatreniam sa môže kontrolovaný subjekt odvolať, prípadne podať námietky .

VII.  SPOLUPRÁCA  S  INÝMI   ORGÁNMI   NA   NÁRODNEJ   ÚROVNI

SOI s inými národnými orgánmi dohľadu spolupracuje v rámci stanovených  kompetencií. 
Na základe uzavretých Dohôd o spolupráci SOI spolupracuje s :
-	colnými orgánmi -  pri kontrole dovážaných výrobkov z 3. krajín, pri vzájomnej
      súčinnosti    pri kontrolách. Pravidelné vzájomné semináre colníkov a inšpektorov SOI 
      na zabezpečenie výmeny poznatkov a skúseností pri ochrane trhu a k zámerom 
      kontroly dovozov pre nasledujúce obdobia, 
-  Úradom verejného zdravotníctva   /orgán zdravotného dozoru/  - pri kontrole a  vypracovávaní stanovísk o zdravotnej neškodnosti hračiek, výrobkov starostlivosti o deti a výrobkov so zisteným obsahom chemických látok ,
-   Štátnou veterinárnou a potravinovou správou  /  orgán dozoru potravinárskych výrobkov/ ,  pri kontrole obecných náležitostí predaja potravín .

SOI ďalej spolupracuje :
-  s regulačnými autoritami,
-  notifikovanými osobami, u  ktorých  požaduje  vykonať  overenie   vlastností   
   výrobkov    podozrivých na nebezpečnosť, nezhodu, príp. kvalitu,
- s príslušnými  orgánmi, ktoré tvoria / revidujú nové  harmonizačné či iné právne   predpisy,    príp. technické normy.
- so súdnymi znalcami, v prípadoch  posúdenia bezpečnosti   spotrebiteľských výrobkov.

VIII.  INFORMOVANIE   RELEVANTNÝCH   STRÁN

Európska Komisia
SOI informuje EK prostredníctvom kontaktného bodu pre systém Rapex (MH SR) o rizikách nebezpečných výrobkov zistených na trhu SR, vrátane rizík výrobkov už notifikovaných iným ČŠ , ktoré zistila na trhu SR a o opatreniach spojených s obmedzením ich voľného pohybu.
SOI bude tiež informovať EK prostredníctvom určených národných kontaktných miest podľa  článku 10 Nariadenia EP a Rady 764/2008  a článku 23 Nariadenia EP a Rady 765/2008. 

Orgány trhového dohľadu iných členských štátov
SOI má zabehnutý systém informovania partnerských orgánov trhového dohľadu iných ČŠ o nebezpečných výrobkoch  zistených na národnom trhu, ak tieto boli dodané/ vyrobené v ČŠ ich pôsobnosti.

Národné orgány trhového dohľadu
SOI informuje ostatné orgány trhového dohľadu o svojich zisteniach, ak zistené nedostatky spadajú do kompetencie týchto orgánov, alebo si to vyžadujú vzájomné dohody o spolupráci .

Hospodárske subjekty
SOI vždy informuje hospodársky subjekt o výsledkoch skúšok odobratého výrobku a jeho kvalifikácii, ako aj o opatreniach, ktoré je potrebné prijať na ochranu trhu a spotrebiteľov.
SOI informuje hospodársky subjekt na adrese uvedenej na predmetnom výrobku alebo v sprievodnej dokumentácii k výrobku v zmysle článku 19 ods. 3 Nariadenia EP a Rady 765/2008, ak sa rozhodne stiahnuť z trhu výrobok vyrábaný v inom členskom štáte. 
Informovanosť hospodárskych subjektov podľa Nariadenia ER a Rady 764/2008 SOI zabezpečuje podľa jej článku 6 a 10.

Verejnosť
SOI informuje verejnosť na svojej webovej stránke (www.soi.sk) o:
- rizikách nebezpečných výrobkov zistených na národnom trhu SR a o opatreniach 
   prijatých na ochranu spotrebiteľov,
- rizikách nebezpečných výrobkov zistených na jednotnom trhu Spoločenstva      
   a notifikovaných do systému Rapex inými členskými štátmi a o opatreniach    prijatých na    ochranu spotrebiteľov,
- dobrovoľných opatreniach, ktoré sa rozhodli prijať hospodárske subjekty na zabráneniu  rizika spojeného s ich výrobkami,
- nových alebo pozmenených požiadavkách legislatívy alebo noriem tak pre potreby spotrebiteľov ako aj hospodárskych subjektov,
-  výsledkoch svojich proaktívnych a reaktívnych kontrol,
- právoplatných rozhodnutiach vydaných na prvom alebo druhom stupni v rámci správneho konania.

SEKTOROVÝ  PROGRAM 
DOHĽADU  SOI  NAD  TRHOM  VÝROBKOV  SPOTREBITEĽSKÉHO CHARAKTERU, NA ROK 2010 

podľa 
legislatívy  EU
	podľa
legislatívy  SR	
sektor výrobkov	
aktivity dohľadu	
obdobie	

Smernica 88/378/EHS

	-zák. č. 264/1999 Z. z.
 v neskoršom znení

-NVSR č.302/2004
 Z. z.	

Hračky	

- sektorový program
- medzinár. projekt
- reaktívne akcie na
  podnety, RAPEX, 
  vlastné poznatky

celý rok
  -  „   -
  -  „   -	

Smernica
73/23/EEC
2006/95/ES
	-zák. č. 264/1999 Z. z.
 v neskoršom znení

-NVSR č.308/2004 
Z. z.  v neskoršom znení

-el. sviet. reťazce

-elektrické zariad.
užívané v určitom rozsahu napätia

- reaktívne akcie-  
  vlastné  poznatky  
- reaktívne akcie na
  podnety, RAPEX, 
  vlastné poznatky

okt. – december

celý rok

Smernica
2007/23/ES

	-zák. č. 264/1999 Z. z.
 v neskoršom znení
-NVSR č.398/1999 
Z. z.

-NVSR č.485/2008
 Z. z.

pyrotechnické výrobky
     -  „  -	

- reaktívne akcie-
  vlastné  poznatky  
-     -  „  -	

okt. – december

-  „  -

Smernica
89/106/EEC
93/68/EEC

	
-zák. č. 90/1998 Z. z. 
 v neskoršom znení
 (úplné znenie :
  zák. č. 69/2009 Z. z.),
-vyhláška MVRR SR
 č. 158/2004 Z. z. 
  v neskoršom znení

	
stavebné výrobky	
- reaktívne akcie na
  podnety,  vlastné
  poznatky	
celý rok

Smernica GPSD
2001/95/ES

	
-zák. č. 250/2007 Z. z.
 v neskoršom znení ,
-NVSR č.404/2007
 Z. z.	
-výrobky na šport
  relax, oddych

- výrobky
  starostlivosti o deti

- zapaľovače	
- reaktívne akcie na
  podnety, RAPEX,
  vlastné poznatky
-    -  „  -

- medzinár. projekt	
celý rok

celý rok

  -  „   -	

Okrem uvedených kontrolných aktivít SOI ako orgán dohľadu nad výrobkami spotrebiteľského charakteru  smerníc Nového prístupu  podľa zák. č. 264/1999 Z. z. o technických požiadavkách na výrobky a o posudzovaní zhody v neskoršom znení a ako orgán dozoru nad všeobecnou bezpečnosťou spotrebiteľských výrobkov podľa zák. č. 250/2008 Z. z. o ochrane spotrebiteľa v znení neskorších predpisov, bude celý rok 2010 priebežne vykonávať reaktívne kontroly na základe podnetov, notifikácií RAPEXu a vlastných  poznatkov.